ประกาศกระทรวงการคลัง

เรื่อง ขยายกําหนดเวลาการยื่นแบบแสดงรายการและชําระภาษีอากรให้แก่

ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติอุทกภัย

(ฉบับที่ 3)

------------------------------------

             โดยที่ได้เกิดภัยพิบัติอุทกภัยในเขตพื้นที่หลายจังหวัดของประเทศไทย เป็นเหตุให้ผู้มีหน้าที่เสียภาษีหรือนําส่งภาษีในท้องที่ไม่อาจประกอบกิจการได้ตามปกติและไม่สามารถยื่นแบบแสดงรายการและชําระภาษีอากรภายในกําหนดเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ไม่ต้องเสียเบี้ยปรับเงินเพิ่มและค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากรอนุมัติให้ขยายกําหนดเวลาการยื่นแบบแสดงรายการและชําระภาษีอากรตามประมวลรัษฎากร ให้แก่ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ดังต่อไปนี้


ข้อ ๑ ให้ขยายกําหนดเวลาการยื่นแบบแสดงรายการและชําระภาษีอากรให้แก่ผู้มีหน้าที่เสียภาษีหรือนําส่งภาษีในท้องที่ความรับผิดชอบของสํานักงานสรรพากรภาค 12 ดังนี้

          1.1 สํา นักงานสรรพากรพื้นที่สาขาสทิงพระ (รวมท้องที่ อําเภอกระแสสินธุ์) สํานักงานสรรพากรพื้นที่สาขานาทวี และสํานักงานสรรพากรพื้นที่สาขาระโนด ซึ่งอยู่ในท้องที่ความรับผิดชอบของสํานักงานสรรพากรพื้นที่สงขลา 1

          1.2 สํานักงานสรรพากรพื้นที่สาขาทุกแห่ง ซึ่งอยู่ในความรับผิดชอบของสํานักงานสรรพากรพื้นที่ตรัง

          1.3 สํานักงานสรรพากรพื้นที่สาขาทุกแห่ง ซึ่งอยู่ในความรับผิดชอบของสํานักงานสรรพากรพื้นที่พัทลุง

          1.4 สํานักงานสรรพากรพื้นที่สาขาทุกแห่ง ซึ่งอยู่ในความรับผิดชอบของสํานักงานสรรพากรพื้นที่นราธิวาส


ข้อ ๒ ให้ขยายกําหนดเวลาการยื่นแบบแสดงรายการและนําส่งภาษีอากรตามมาตรา 3 เตรส มาตรา 52 มาตรา 59 มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สําหรับเดือนพฤศจิกายน 2560 ที่จะต้องยื่นแบบแสดงรายการและนําส่งภาษีอากรภายในวันที่ 7 ธันวาคม 2560 ออกไปเป็นวันที่ 15 มกราคม 2561 สําหรับท้องที่ตาม 1.1 1.2 1.3 และ 1.4


ข้อ ๓ ให้ขยายกําหนดเวลาการยื่นแบบแสดงรายการและชําระภาษีอากรสําหรับบริษัทหรือห้างหุ้นส่วนนิติบุคคล ตามมาตรา 67 ทวิ มาตรา 68 และมาตรา 69 แห่งประมวลรัษฎากรซึ่งจะต้องยื่นแบบแสดงรายการและชําระภาษีอากรภายในเดือนพฤศจิกายน 2560 และเดือนธันวาคม 2560 ออกไปเป็นภายในวันที่ 15 มกราคม 2561 แล้วแต่กรณี เฉพาะท้องที่ดังต่อไปนี้

          3.1 ท้องที่ตาม 1.1 สําหรับกรณีที่จะต้องยื่นแบบแสดงรายการและชําระภาษีอากรตั้งแต่วันที่ 1 ธันวาคม 2560 ถึงวันที่ 7 ธันวาคม 2560

          3.2 ท้องที่ตาม 1.2 สําหรับกรณีที่จะต้องยื่นแบบแสดงรายการและชําระภาษีอากรตั้งแต่วันที่ 23 พฤศจิกายน 2560 ถึงวันที่ 22 ธันวาคม 2560

          3.3 ท้องที่ตาม 1.3 สําหรับกรณีที่จะต้องยื่นแบบแสดงรายการและชําระภาษีอากรตั้งแต่วันที่ 1 ธันวาคม 2560 ถึงวันที่ 22 ธันวาคม 2560

          3.4 ท้องที่ตาม 1.4 สําหรับกรณีที่จะต้องยื่นแบบแสดงรายการและชําระภาษีอากรตั้งแต่วันที่ 1 ธันวาคม 2560 ถึงวันที่ 22 ธันวาคม 2560


ข้อ ๔ ให้ขยายกําหนดเวลาการยื่นแบบแสดงรายการและชําระภาษีมูลค่าเพิ่ม ตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากรสําหรับเดือนภาษีพฤศจิกายน 2560 ซึ่งจะต้องยื่นแบบแสดงรายการและชําระภาษีอากรภายในวันที่ 15 ธันวาคม 2560 ออกไปเป็นภายในวันที่ 15 มกราคม 2561 เฉพาะท้องที่ตาม 1.2 1.3 และ 1.4


ข้อ ๕ ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3) แห่งประมวลรัษฎากร ซึ่งจะต้องชําระภายในเดือนพฤศจิกายน 2560 และเดือนธันวาคม 2560 ออกไปเป็นภายในวันที่ 15 มกราคม 2561 แล้วแต่กรณี เฉพาะท้องที่ดังต่อไปนี้

          5.1 ท้องที่ตาม 1.1 สําหรับกรณีที่จะต้องชําระตั้งแต่วันที่ 1 ธันวาคม 2560 ถึงวันที่ 7 ธันวาคม 2560

          5.2 ท้องที่ตาม 1.2 สําหรับกรณีที่จะต้องชําระตั้งแต่วันที่ 23 พฤศจิกายน 2560 ถึงวันที่ 22 ธันวาคม 2560

          5.3 ท้องที่ตาม 1.3 สําหรับกรณีที่จะต้องชําระตั้งแต่วันที่ 1 ธันวาคม 2560 ถึงวันที่ 22 ธันวาคม 2560

          5.4 ท้องที่ตาม 1.4 สําหรับกรณีที่จะต้องชําระตั้งแต่วันที่ 1 ธันวาคม 2560 ถึงวันที่ 22 ธันวาคม 2560


ข้อ ๖ แบบแสดงรายการภาษีที่ผู้มีหน้าที่เสียภาษีหรือนําส่งภาษี ได้รับการขยายกําหนดเวลาการยื่นแบบแสดงรายการและชําระภาษีตามประกาศกระทรวงการคลังนี้ มีดังนี้

          6.1 ภาษีเงินได้หัก ณ ที่จ่าย ตามแบบ ภ.ง.ด. 1 ภ.ง.ด. 2 ภ.ง.ด. 3 ภ.ง.ด. 53 และ ภ.ง.ด. 54

          6.2 ภาษีเงินได้นิติบุคคล ตามแบบ ภ.ง.ด.50 ภ.ง.ด.51 และ ภ.ง.ด.55

          6.3 ภาษีมูลค่าเพิ่ม ตามแบบ ภ.พ. 30 และ ภ.พ. 36

          6.4 ภาษีธุรกิจเฉพาะ ตามแบบ ภ.ธ. 40

          6.5 อากรแสตมป์ ตามแบบ อ.ส. 4 อ.ส. 4 ก และ อ.ส. 4 ข


ผู้มีอํานาจลงนาม - ประกาศ ณ วันที่ 16 มกราคม พ.ศ. 2561

อภิศักดิ์ ตันติวรวงศ์

รัฐมนตรีว่าการกระทรวงการคลัง